16. april 2019.

**S E K T O R S K A A N A L I Z A
za utvrđivanje predloga prioritetnih oblasti od javnog interesa i potrebnih sredstava
za finansiranje projekata i programa nevladinih organizacija
iz Budžeta Crne Gore u 2020. godini**

|  |
| --- |
| *Sektorska analiza se sačinjava na osnovu strateških i planskih dokumenata odnosno propisa u odgovarajućoj oblasti od javnog interesa uz konsultacije sa zainteresovanim nevladinim organizacijama, i predstavlja osnov za utvrđivanje prioritetnih oblasti i potrebnih sredstava za finansiranje projekata i programa nevladinih organizacija iz državnog budžeta u narednoj godini, u skladu sa Zakonom o nevladinim organizacijama. Sektorska analiza se priprema u tekućoj za narednu kalendarsku godinu radi blagovremenog planiranja visine sredstava koja će biti opredijeljena na pozicijama ministarstava nadležnih za oblasti koje Vlada utvrdi kao prioritetne za finansiranje projekata i programa nevladinih organizacija. Analiza će poslužiti i za pripremu javnih konkursa za raspodjelu sredstava za finansiranje projekata i programa nevladinih organizacija u oblasti koja će biti utvrđena kao prioritetna.* |

1. **OBLASTI OD JAVNOG INTERESA U KOJIMA SE PLANIRA FINANSIJSKA PODRŠKA ZA PROJEKTE I PROGRAME NVO**

1.1.Navesti u kojim oblastima od javnog interesa (iz člana 32 Zakona o NVO) iz nadležnosti ministarstva planirate finansijsku podršku iz budžeta za projekte i programe NVO:

|  |  |  |  |  |  |
| --- | --- | --- | --- | --- | --- |
|  | socijalna i zdravstvena zaštita |  | razvoj civilnog društva i volonterizma |  | zaštita životne sredine |
|  | smanjenje siromaštva |  | evroatlantske i evropske integracije Crne Gore |  | poljoprivreda i ruralni razvoj |
|  | zaštita lica sa invaliditetom |  | institucionalno i vaninstitucionalno obrazovanje |  | održivi razvoj |
|  | društvena briga o djeci i mladima |  | nauka |  | zaštita potrošača |
|  | pomoć starijim licima | 🗹 | **umjetnost** |  | rodna ravnopravnost |
|  | zaštita i promovisanje ljudskih i manjinskih prava | 🗹 | **kultura** |  | borba protiv korupcije i organizovanog kriminala |
|  | vladavina prava |  | tehnička kultura |  | borba protiv bolesti zavisnosti |
|  | druge oblasti od javnog interesa utvrđene posebnim zakonom (navesti koje): \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |

1. **PRIORITETNI PROBLEMI I POTREBE KOJE TREBA RIJEŠITI U 2020. GODINI FINANSIRANJEM PROJEKATA I PROGRAMA NVO**

2.1. Navesti prioritetne probleme u oblasti(ma) iz nadležnosti ministarstva koji se planiraju rješavati finansiranjem projekata i programa nevladinih organizacija. Opis problema obrazložiti koristeći konkretne mjerljive pokazatelje trenutnog stanja i željenog stanja odnosno rješenja, navodeći izvor u kojem su takvi podaci dostupni. Pokazatelji mogu biti informacije iz uporednih analiza, izvještaja, rezultata istraživanja, studija, i drugi dostupni statistički podaci.

|  |
| --- |
| Opis problema: |
| Sektorskom analizom, kao ključna potreba u oblastima kulture i umjetnosti, čijem rješavanju se može doprinijeti kroz finansiranje projekata i programa nevladinih organizacija putem javnog konkursa, prepoznata je **potreba za većom i raznovrsnijom produkcijom kulturno-umjetničkih djela i projekata nezavisne scene u kontekstu strateških ciljeva** **u oblastima umjetnosti i kulture**. Ovakva potreba je generalnog karatktera i odnosi se na **sve oblasti savremenog stvaralaštva i na oblast kulturne baštine**, a pored toga, posebno je evidentna potreba za obezbjeđivanjem **kvalitetnih kulturnih sadržaja namijenjenih djeci**.Identifikovani problem u vezi s naznačenom potrebom predstavlja **nedovoljno djelovanje nezavisne kulturne scene u realizaciji kvalitetnih produkcijskih projekata i programa u umjetnosti i kulturi**, koji bi bili od značaja za ukupan razvoj djelatnosti u oblasti kulturno-umjetničkog stvaralaštva i kulturne baštine. Navedeno se naročito ogleda u onim aktivnostima gdje se zapaža slabo prisustvo javnog sektora, te se određenim projektima i programima nezavisne kulturne scene i većeg uključivanja građana, može postići bolji kulturni proizvod u cjelini, u skladu sa savremenim kulturnim praksama i definisanim javnim interesom u kulturi.Posebno važan aspekt uključivanja nevladinih organizacija je u oblasti kulturno-umjetničkog stvaralaštva, naročito kroz realizaciju kvalitetnih i inovativnih projekata i programa u oblasti pozorišne, muzičko-scenske, filmske, muzičke, kao i svih vidova likovne umjetnosti, književnosti i izdavaštva, festivala i manifestacija. Nevladin sektor, takođe, posebno je važan zbog aktivnosti koje su usmjerene ka razvoju alternativnih vidova u stvaranju kulturnih i umjetničkih proizvoda, animacije, upotrebe novih tehnologija, interneta, te afirmacije drugih savremenih pravaca i trendova.U oblasti kulturne baštine uključivanjem nevladinih organizacija, a time i većeg broja građana, postiže se kvalitetnija briga o pojedinim vrstama kulturnih dobara, blagovremeno uključivanje javnog sektora, koji na osnovu svojih ovlašćenja i kompetencija, može blagovremeno spriječiti eventualne devastacije i sprovesti odgovarajuće mjere za zaštitu kulturne baštine. Takođe, sve vrste inicijativa nezavisne kulturne scene, strukovnih nevladinih udruženja i građana, pozitivno utiču na javni sektor, te kroz takav oblik saradnje postižu efikasnost u oblasti zaštite i očuvanja kulturne baštine. Kao posebno važan oblik djelovanja nevladinih udruženja u oblasti kulturne baštine je zaštita tradicionalnih znanja, vještina, zanata, običaja i praksi, jer se tako čuva i praktikuje nematerijalno kulturno nasljeđe pojedinaca i zajednica. Kontinuiranim projektima i programima u oblasti nematerijalne kulturne baštine obezbjeđuju se mjere zaštite, održivo korišćenje i prenošenje budućim generacijama.**Nedovoljna ponuda kvalitetnih kulturnih sadržaja za djecu u Crnoj Gori** može se tretirati kao jedan od razloga za neadekvatne načine na koji djeca provode svoje slobodno vrijeme. Na postojanje „krize kulture za djecu, mlade i roditelje“ ukazuju rezultati istraživanja Agencije za elektronske medije Crne Gore i UNICEF-a o djeci, roditeljima i medijima u Crnoj Gori, koje je za njihove potrebe sproveo Ipsos strategic marketing, tokom avgusta 2018. godine, na nacionalno reprezentativnom uzorku od 1.055 roditelja i 655 djece uzrasta od četiri do 17 godina. Generalni zaključak istraživanja je da „Dok vrijeme provodimo kraj ekrana, negdje spolja se odvija realan život u kome se grade neprocjenjiva, relevantna životna iskustva i postavljaju temelji za lične, socijalne, kulturne i moralne vrijednosti!“ (izvor: <http://aemcg.org/obavjestenja/u-agenciji-za-elektronske-medije-predstavljeno-istrazivanje-djeca-roditelji-i-mediji/>).Polazeći od raspoloživih podataka i nalaza predmetnog istraživanja, nameće se zaključak o neophodnosti unapređenja načina na koji djeca provode slobodno vrijeme, pri čemu je uloga kulture od nemjerljivog značaja. Pored alarmantnih podataka o prekomjernoj upotrebi tzv. screen uređaja (djeca uzrasta od 12 do 17 godina su ispred nekog ekrana oko 8 sati dnevno), posebno su obeshrabrujući nalazi koji se odnose na kulturne aktivnosti. Naime, istraživanje je pokazalo da većina djece i roditelja tokom posljednjih godinu dana nijednom (!) nije bila u pozorištu, bioskopu, muzeju, na muzičkom koncertu, izložbi slika itd. Konkretno, u posljednjih 12 mjeseci 68% djece i 75% roditelja nije bilo u pozorištu; 60% djece i 69% roditelja nije bilo u bisokopu; 75% djece i 85% roditelja nije posjetilo muzej; 61% djece i 66% roditelja nije prisustvovalo muzičkom koncertu; 85% djece i 88% roditelja nije posjetilo izložbu slika ili drugih umjetničkih djela. Takođe, u posljednjih godinu dana 22% djece nije pročitalo nijednu knjigu van školskih zadataka, a u istom periodu čak 43% roditelja nije pročitalo nijednu knjigu. (izvor: [http://aemcg.org/wp-content/uploads/2018/11/Istraživanje-Djeca-roditelji-i-mediji-12.11.2018.pdf](http://aemcg.org/wp-content/uploads/2018/11/Istra%C5%BEivanje-Djeca-roditelji-i-mediji-12.11.2018.pdf)).Ne manje zabrinjavajući su nalazi da 6 od 10 roditelja ne pokazuje posebnu zabrinutost u odnosu na vrijeme koje njihova djeca provode ispred ekrana. Naime, većina roditelja smatra da njihova djeca imaju dobru ravnotežu između vremena uz neki od ekrana i vremena za druge aktivnosti. Budući da su kulturne aktivnosti minorne, a u većini slučajeva se i ne praktikuju, moglo bi se zaključiti da ne postoji dovoljno kulturnih sadržaja za djecu koji su dostupni većem dijelu dječje populacije, ali i da nije u dovoljnoj mjeri razvijena svijest roditelja i djece o važnosti kulture i umjetnosti za sveukupan razvoj ličnosti, odnosno da nijesu razvijene kulturne navike. U tom kontekstu, nezavisna kulturna scena mogla bi da odigra značajnu ulogu u smislu animiranja djece za kvalitetne kulturne sadržaje, obezbjeđivanja pristupa većini djece takvim sadržajima, kao i podizanja svijesti domaćeg stanovništva o značaju umjetnosti i kulture, kako za dijete, tako i za odraslu osobu.U posljednje vrijeme zapažene su aktivnosti pojedinih ustanova kulture koje imaju obrazovni karakter i usmjerene su na edukaciju djece. Kraljevsko pozorište „Zetski dom“ od 2018. godine realizuje „Dan umjetničkog obrazovanja“ - poseban program u kojemu je do sada učestvovalo oko 2000 djece iz crnogorskih osnovnih i srednjih škola. Tokom posjete Kraljevskom pozorištu učenici imaju priliku da gledaju predstavu, razgovaraju s glumcima i autorima predstave, upoznaju se s istorijatom i sadržajem pozorišta, obiđu Cetinje i brojne kulturno-istorijske znamenitosti.(saopštenja o programu dostupna na linkovima: <http://www.mps.gov.me/vijesti/181460/Regionalni-iskorak-Dvije-hiljade-crnogorske-djece-ide-u-pozoriste-cuvamo-djeciju-dusu-od-povrsnosti-i-stvaramo-dobru-publiku.html>; <https://www.zetskidom.me/me/vijesti/nastavljaju-se-dan-umjetnickog-obrazovanja-i-studio-kraljevskog-pozorista-u-zetskom-domu>)Narodni muzej Crne Gore tokom 2018. godine takođe je realizovao kulturno-obrazovne aktivnosti kroz nekoliko kreativnih radionica za djecu predškolskog i školskog uzrasta („Jelka u muzeju“, „Moja slika prirode“, „Ljeto u muzeju“). Cilj organizovanja radionica bio je upoznavanje djece sa postavkama više muzejskih jedinica, našom tradicijom i kulturnim blagom, a djeci je data prilika da izraze svoju kreativnost kroz likovne radove.(saopštenja o radionicama dostupna na linkovima: <http://www.mnmuseum.org/Izlozbe/Manifestacije/Jelka.htm>; <https://www.cetinjskilist.com/index.php/kultura/item/2885-nmcg-kreativne-radionice-za-djecu-nastavljene-i-tokom-ljeta>; <http://www.zuns.me/prosvjetni-rad/clanak/o%C5%A1-%E2%80%9Cnjego%C5%A1%E2%80%9D-%E2%80%93-cetinje-kreativna-radionica-u-umjetni%C4%8Dkom-muzeju>)Sinergija institucija kulture i aktera nezavisne kulturne scene, odnosno zajedničko djelovanje u pravcu kreiranja kvalitetnih kulturnih sadržaja i podizanja svijesti kod cjelokupnog stanovništva o potrebi razvijanja kulturnih navika počev od najranijeg djetinjstva, u najvećoj mjeri može doprinijeti rješavanju identifikovanih problema koji se u datim okolnostima nameću kao prioritetni.Sektorska analiza Ministarstva kulture iz 2018. godine ukazala je na **potrebu sprovođenja istraživačkih projekata u cilju analize nezavisne kulturne scene**. Javni konkurs koji je Ministarstvo objavilo u martu 2019. godine sadrži poseban segment koji se odnosi upravo na ovu oblast, pri čemu je predviđena realizacija 8 istraživačkih projekata. Nalazi predmetnih istraživanja mogu poslužiti kao polazni osnov za izradu nacionalne strategije kulture za naredni petogodišnji period nakon isteka važećeg Programa razvoja kulture 2016–2020. Budući da je ova potreba i dalje aktuelna, u zavisnosti od toga koliko bude interesovanje za istraživanja na ovogodišnjem konkursu, biće ocijenjeno da li jedan segment konkursa u 2020. godini treba posvetiti ovom tipu projekata (za eventualna preostala istraživanja koja ne budu realizovana kroz tekući konkurs). |
| Podaci (analize, studije, statistički izvještaji, itd.) koji pojašnjavaju navedeni problem | Izvor(i) podataka |
| **Program razvoja kulture 2016–2020. godine**U Programu razvoja kulture 2016–2020. godine, u poglavlju Strateški izazovi, između ostalog, navode se sljedeći izazovi:- revitalizovanje rada nezavisne kulturne scene i stvaranje povoljnih uslova za rad strukovnih udruženja, kroz intenziviranje saradnje sa nacionalnim i lokalnim ustanovama kulture- podizanje svijesti o značaju i očuvanju kulturne baštine- dosljedna primjena principa ravnomjernog razvoja kulture**Istraživanje „Djeca, roditelji i mediji u Crnoj Gori“** | Program razvoja kulture 2016–2020. godine donijela je Vlada Crne Gore na sjednici održanoj 31. marta 2016. godine. (Program je dostupan preko banera na sajtu: [www.mku.gov.me](http://www.mku.gov.me))[http://aemcg.org/wp-content/uploads/2018/11/Istraživanje-Djeca-roditelji-i-mediji-12.11.2018.pdf](http://aemcg.org/wp-content/uploads/2018/11/Istra%C5%BEivanje-Djeca-roditelji-i-mediji-12.11.2018.pdf)  |

2.2.Navesti ključne strateško-planske dokumente odnosno propise koji prepoznaju važnost problema identifikovanih pod tačkom 2.1., kao i specifične mjere/djelove tih dokumenata koji su u vezi sa identifikovanim problemima.

|  |  |
| --- | --- |
| Naziv strateškog/planskog dokumenta/propisa | Naziv poglavlja/ mjere/ aktivnosti |
| **Program razvoja kulture 2016–2020. godine****Zakon o kulturi („Službeni list CG“, br. 49/08, 16/11 i 38/12)****Konvencija o pravima djeteta**(usvojena od Generalne skupštine Ujedinjenih nacija, 20. novembra 1989. godine) **Konvencija o zaštiti i promovisanju raznolikosti kulturnih izraza**(usvojena od Generalne konferencije Organizacije Ujedinjenih nacija za prosvjetu, nauku i kulturu, 20. oktobra 2005. godine) | Cilj 6 – Ravnomjeran razvoj kulturePrioritet 2 – Ravnomjerna zastupljenost programa i projekataMjere:- Podsticaj koprodukcione saradnje na opštinskom nivou (opštinske ustanove i nevladin sektor)- Saradnja sa opštinama na realizaciji posebnih programa unapređenja nezavisne kulturne scene, kreativnih industrija, amaterizma i preduzetništvaCilj 8 – Zaštita i promocija raznolikosti kulturnih izrazaPrioritet 1 – Promovisanje raznolikosti kulturnih izrazaMjere: - Podsticaj programa koji afirmišu crnogorsku multikulturalnost i interkulturalni dijalog;- Zaštita kulturnih izraza u cilju afirmacije rodne ravnopravnosti i kulturnih izraza različitih socijalnih grupa, uključujući lica koja pripadaju manjinama;- Realizacija posebnih programa afirmacije raznolikosti kulturnih izraza;- Zaštita i valorizacija nematerijalne kulturne baštineII. JAVNI INTERES U KULTURIČlan 5 - Poslovi od javnog interesa u kulturi(ravnomjeran razvoj kulture na cijeloj teritoriji Crne Gore; zaštita i očuvanje materijalne i nematerijalne kulturne baštine; stvaranje uslova za ostvarivanje i razvoj svih oblasti kulturnog umjetničkog stvaralaštva; međunarodna kulturna saradnja i prezentacija crnogorskog kulturnog i umjetničkog stvaralaštva i kulturne baštine; naučna istraživanja i stručna usavršavanja u kulturi; očuvanje izvornih i tradicionalnih kulturnih i etno-kulturnih osobenosti; razvoj amaterskog kulturno-umjetničkog stvaralaštva; razvoj kulturnog i umjetničkog stvaralaštva lica sa invaliditetom; stvaranje uslova za razvoj kreativnih industrija)Član 311. Države-potpisnice priznaju pravo djeteta na odmor i slobodno vrijeme, na igru i rekreaciju koji odgovaraju starosti djeteta i na slobodno učešće u kulturnom životu i umjetnostima.2. Države-potpisnice će poštovati i unapređivati pravo djeteta da u punoj mjeri učestvuje u kulturnom i umjetničkom životu, i potpomagaće pružanje odgovarajućih i jednakih prilika za kulturnu, umjetničku i rekreativnu aktivnost, kao i za slobodno vrijeme.Član 1 – CiljeviČlan 2 – Vodeći principiČlan 6 – Prava strana potpisnica na nacionalnom nivouČlan 7 – Mjere za promovisanje kulturnih izrazaČlan 11 – Učešće civilnog društva |

2.3.Obrazložiiti na koji način nevladine organizacije mogu doprinijeti rješavanju problema identifikovanih pod tačkom 2.1., koje aktivnosti su prihvatljive za postizanje željenog rezultata, kako se planira praćenje i vrednovanje doprinosa rješavanju pomenutih problema. Navesti konkretne mjerljive pokazatelje/indikatore za praćenje doprinosa nevladinih organizacija rješavanju identifikovanih problema i izvore verifikacije učinjenog.

|  |  |  |
| --- | --- | --- |
| Opis načina doprinosa nevladinih organizacija u rješavanju problema | Konkretni mjerljivi pokazatelji doprinosa nevladinih organizacija | Izvor(i) podataka |
| U kontekstu prepoznatih problema, u odjeljku 2.1., radi poboljšanja kvaliteta kulturnog proizvoda, potrebno je da nevladine organizacije kreiraju i realizuju savremene projekte i programe iz oblasti: • Oblast kulturno-umjetničkog stvaralaštva: likovno stvaralaštvo, fotografija i dizajn; muzička i muzičko scenska djelatnost, kao i aktivnost kulturno-umjetničkih društava; književnost i izdavaštvo; štampani i elektronski časopisi za kulturu i umjetnost; pozorišna produkcija i razvoj pozorišne kulture; manifestacije i festivali; filmska djelatnost (razvoj i produkcija kratkog filma); kreativne industrije;• Oblast kulturne baštine:- međunarodna saradnja i obilježavanje međunarodnih jubileja od značaja za muzejsku, bibliotečku, arhivsku i konzervatorsku djelatnost;- prezentacije kulturnih dobara, kao i objekata arhitektonskog nasljeđa sa kulturnim vrijednostima, u cilju formiranja kulturnog proizvoda u oblasti kulturnog i vjerskog turizma;- podrška praktikovanju određenih vještina i starih zanata, kao stvaranje uslova za određeni oblik preduzetništva i održivosti nematerijalne kulturne baštine;- informacione tehnologije u djelatnostima kulturne baštine; - mapiranje arheoloških lokaliteta i nepokretnih kulturnih dobara;- povezivanja i uspostavljanje saradnje sa državnim i opštinskim javnim ustanovama;- korišćenje novih metoda i tehnologija u zaštiti kulturnih dobara;- podrška udruženjima u obezbjeđivanju prostora i drugih uslova za djelovanje i razvoj određenih djelatnosti iz oblasti kulturne baštine.Neke od aktivnosti kojima NVO mogu doprinijeti rješavanju problema u naznačenim oblastima su:- produkcija kulturno-umjetničkih djela i programa;- izrada i prezentacija kulturnih proizvoda;- organizovanje treninga, obuka, seminara, radionica i sl.;- organizovanje edukativnih i informativnih kampanja;- umrežavanje, saradnja, razmjena informacija, znanja i iskustava. | Doprinos kvantitetu i kvalitetu produkcije u kulturi mjeriće se kroz indikatore:- broj raznorodnih sadržaja i projekata na domaćem i međunarodnom planu za koje institucije kulture nemaju prostornih, kadrovskih ili finansijskih kapaciteta; - broj valorizovanih ili prezentovanih novih prostora koji su korišćeni u službi produkcije novog kulturnog proizvoda;- broj decentralizovanih programa i projekata na cijeloj teritoriji Crne Gore (broj gradskih, vangradskih i ruralnih područja);- broj programa i projekata u službi afirmacije kulturne raznolikosti na cijeloj teritoriji države;- broj djece koja su obuhvaćena projektima kao konzumenti i kreatori kulturnih sadržaja. | - narativni i finansijski izvještaji realizatora aktivnosti;- monitoring Ministarstva o toku realizacije;- pojedinačna i ukupna statistika o realizovanim programima, inovacijama, broju posjetilaca i drugi indikatori;- prijedlog konačnog izvještaja Ministarstva |

1. **OSTVARIVANJE STRATEŠKIH CILJEVA**

3.1.Navesti ključne strateške ciljeve iz sektorske nadležnosti čijem će ostvarenju u 2020. godini doprinijeti projekti i programi nevladinih organizacija.

|  |  |
| --- | --- |
| Strateški cilj(evi) čijem ostvarenju će doprinijeti javni konkurs za projekte i programe nevladinih organizacija u 2020. godini | Način na koji će javni konkurs za projekte i programe nevladinih organizacija doprinijeti ostvarenju strateških ciljeva (ukratko opisati) |
| * Zaštita i promocija raznolikosti kulturnih izraza - Prioritet: Promovisanje raznolikosti kulturnih izraza

(Program razvoja kulture 2016–2020. godine, Cilj 8, Prioritet 1)* Ravnomjeran razvoj kulture na cijeloj teritoriji Crne Gore

(Program razvoja kulture 2016–2020. godine, Cilj 6, Prioritet 1) | Podrškom projektima produkcije novih autorskih djela i programa u oblasti kulturno-umjetničkog stvaralaštva i kulturne baštine, doprinijeće se ostvarivanju propisanog javnog interesa u crnogorskoj kulturi, čemu u značajnoj mjeri može da doprinese civilni sektor, u smislu uključivanja građanskih i strukovnih znanja i inicijativa iz navedenih oblasti. Na taj način, postiže se unapređenje i javnog sektora kulture u smislu njegove modernizacije, primjene savremenih praksi i tehnologija, u cilju poboljšanja kulturnog proizvoda, njegovog sadržaja, prezentacije, promocije. Takođe, utiče se na bolji komunikacioni aspekt u smislu ostvarivanja većeg vizibiliteta crnogorske kulture u cjelini na domaćem i međunarodnom planu.Konkursom će se omogućiti intenziviranje saradnje javnih ustanova kulture i nevladinog sektora uz zajedničko nastojanje da se kulturni sadržaji učine prijemčivim djeci, ali i odraslima širom Crne Gore i obezbijedi ravnomjerna zastupljenost kulture na cijeloj teritoriji države.  |

1. **JAVNI KONKURSI ZA FINANSIRANJE PROJEKATA I PROGRAMA NVO - DOPRINOS OSTVARENJU STRATEŠKIH CILJEVA IZ SEKTORSKE NADLEŽNOSTI MINISTARSTVA**

4.1.Navesti javne konkurse koji se predlažu za objavljivanje u 2020. godini u cilju doprinosa ostvarenju strateških ciljeva iz sektorske nadležnosti (iz tačke 3.1.), uz prijedlog potrebnih iznosa. Ukoliko postoji mogućnost preklapanja s javnim konkursima iz nacionalnih, sredstava EU ili drugih vanjskih fondova iz nadležnosti neke druge institucije, navesti s kojim organom je potrebno koordinirati oblasti finansiranja.

|  |  |  |
| --- | --- | --- |
| Naziv javnog konkursa  | Iznos | Drugi donatori s kojima je potrebno koordinirati oblasti finansiranja |
| „Razvijajmo kulturne navike!“ | 350.000 € |  |

4.2.Navesti ko su predviđeni glavni korisnici projekata i programa koji će se finansirati putem javnog konkursa. Ukratko navesti glavna obilježja svake grupe korisnika, njihov broj i njihove potrebe na koje projekti i programi treba da odgovore u 2020. godini.

|  |
| --- |
| Opis glavnih grupa korisnika, njihov broj i potrebe |
| Glavni korisnici projekata koje bi sprovodile nevladine organizacije putem javnog konkursa su same nevladine organizacije (strukovna udruženja, amatersko stvaralaštvo, manifestacije i festivali, organizacije koje se bave zaštitom i očuvanjem kulturne baštine), djeca, mladi, roditelji, kao i žene, OSI, publika generalno, ali i ustanove kulture. Kroz posebne projekte i aktivnosti želi se postići aktivno učešće građana, a naročito određenih grupa, koji mogu biti kreatori i konzumenti određenog kulturnog proizvoda.**Nevladine organizacije**Podaci koji su 2016. godine bili dostupni iz Registra NVO, kada je sadržao kategorizaciju po oblastima djelatnosti, pokazali su da postoji 730 NVO u domenu kulture i 268 NVO u oblasti umjetnosti, a u web bazi *NVO info* 703 NVO iz kulture i 254 NVO iz sfere umjetnosti, u svim gradovima Crne Gore. Kancelarija TACSO u Crnoj Gori, u periodu februar – april 2016. godine, sprovela je istraživanje o postojećim uslovima za rad civilnog društva, kao i o kapacitetima organizacija civilnog društva, na reprezentativnom uzorku od 181 organizacije na cijeloj teritoriji Crne Gore. Istraživanje je pokazalo da većina organizacija civilnog društva u Crnoj Gori predstavlja male, uglavnom volonterske organizacije, nedovoljno organizaciono razvijene, sa nerazvijenim ljudskim resursima i tehničkim vještinama. Njihova održivost je na relativno niskom nivou zbog nedostatka organizacionih kapaciteta, izazova sa kojma se susrijeću prilikom primanja i zadržavanja kvalitetnih ljudskih resursa, nedostatka različitih izvora finansiranja itd. Na drugoj strani, postoji mali broj renomiranih, organizaciono zrelih organizacija koje se bave javnim zastupanjem, istraživanjima i sličnim aktivnostima. Konstatovani su problemi kao što su: slaba komunikacija između OCD-a u Crnoj Gori, sporadična saradnja između onih koje se bave istom oblašću, rijetka partnerstva u projektima, tako da izgradnja dugotrajnih mreža, programskih koalicija i platformi predstavlja izazov.**- Strukovna udruženja**Odredbama člana 86 Zakona o kulturi propisano je da država obezbjeđuje uslove za rad reprezentativnih strukovnih udruženja umjetnika i/ili stručnjaka u kulturi, konkretno: prostor i sredstva za materijalne troškove potrebne za rad. U pitanju je jedan od posebnih oblika podrške razvoju kulture. Međutim, u praksi se ova odredba ne primjenjuje adekvatno, budući da nije zaokružen pravni okvir kojim se detaljno propisuju kriterijumi i način za utvrđivanje statusa reprezentativnog strukovnog udruženja.Prema dostupnim evidencijama, orijentacioni broj strukovnih udruženja je iznad 30 i njihova sjedišta su pretežno u Podgorici, ali i na Cetinju i u par drugih gradova.**- Amatersko stvaralaštvo**Razvoj amaterskog kulturno-umjetničkog stvaralaštva predstavlja javni interes u kulturi. Zakonska je obaveza države i opštine, propisana članom 90 Zakona o kulturi, da podstiču nekomercijalne oblike amaterskog djelovanja u kulturi, kojima se doprinosi afirmaciji crnogorskih izvornih kulturnih vrijednosti ili savremenog kulturno-umjetničkog stvaralaštva.**- Manifestacije i festivali**Prema navodima iz Programa razvoja kulture 2016–2020. u Crnoj Gori postoji preko stotinu manifestacija i festivala čiji su osnivači opštine ili nevladine organizacije i njihov broj se svake godine povećava. Zahvaljujući programskoj raznovrsnosti, teritorijalnoj rasprostranjenosti i brojnosti, oni u značajnoj mjeri obogaćuju kulturnu ponudu.**- Kulturna baština**U skladu sa članom 89 Zakona o kulturi, država i opština podstiču očuvanje i razvoj tradicionalnih zanata i vještina, davanjem finansijske pomoći za nabavku alata i materijala i osposobljavanje stručnog kadra. U nevladinom sektoru aktivan je određeni broj organizacija koje njeguju tradicionalne zanate i vještine i na taj način ih čuvaju od zaborava. Takođe, postoji izvjesan broj nevladinih organizacija koje su osnovane radi promocije, zaštite i očuvanja prirodne i kulturne baštine, a neke od njih se odnose na kulturnu baštinu nacionalnih manjina i drugih manjinskih nacionalnih zajednica.**Mladi**Prema članu 2 Zakona o mladima, mladi su lica sa navršenih 15 do 30 godina života. Nacionalna strategija kulture ukazuje na potrebu osmišljavanja kulturnih sadržaja namijenjenih mladima, podizanje svijesti mladih o značaju kulture i njihovo uključivanje u kreiranje kulturnih sadržaja.Prilikom izrade Strategije za mlade 2017–2021. sprovedeno je istraživanje među mladima i organizacijama i institucijama koji rade sa mladima i za mlade u Crnoj Gori na temu njihovih potreba. Neki od zaključaka do kojih se došlo su sljedeći: „U Crnoj Gori nedovoljna je podrška mladima za razvoj posebnosti sopstvenih subkulturnih izraza, nedovoljna uključenost mladih u postojeće programe institucija kulture, kao i nedovoljna informisanost mladih o umjetnosti i kulturi kroz postojeći sistem obrazovanja, kroz programe u institucionalnom i vaninstitucionalnom sistemu kulture i u medijima. (...) Nerazvijene su komunikacije i inicijative na relaciji država – lokalna samouprava – nevladin sektor u organizovanju posebnih programa posvećenih kulturi mladih. (...) **Žene** Kultura predstavlja veoma značajno polje ostvarivanja rodne ravnopravnosti. Takva uloga kulture djelimično je prepoznata u Programu razvoja kulture 2016-2020 i u Planu akcije za postizanje rodne ravnopravnosti 2017-2021, kao i u Zakonu o rodnoj ravnopravnosti. U tom smislu neophodno je dalje stvarati mogućnost za artikulisanje potreba žena u kulturi i produkciju koja osnažuje žene i njihove rodne kulturne identitete.**Osobe s invaliditetom**Posebno poglavlje u Programu razvoja kulture tiče se osoba s invaliditetom, u kontekstu njihovog uključivanja u sve aspekte kulture i povećanje dostupnosti kulturnih sadržaja i objekata kulture. U cilju pozitivne diskriminacije ove kategorije lica, potrebno je kroz konkursnu podršku dati osvrt na inkluziju lica s invaliditetom u različitim segmentima kulturnog djelovanja.**Publika**Publika predstavlja integralni dio kulture i prilikom definisanja kulturne politike posebna pažnja treba da bude posvećena potrebama publike, kao i potencijalne publike. Ispitivanje potreba i zahtjeva publike trebalo bi da bude redovna praksa kako javnih ustanova, tako i nezavisne kulture. **Djeca i roditelji**Nesumnjiva potreba domaćeg stanovništva jeste razvijanje kulturnih navika. Akcenat je sasvim prirodno stavljen na djecu budući da je najbolje vrijeme za sticanje kulturnih navika upravo period djetinjstva. Osim toga, istraživanje u oblasti medija ukazalo je na pretjeranu upotrebu tzv. screen uređaja od strane djece, a istovremeno na odsustvo kulturnih aktivnosti, kako djece, tako i roditelja. U tom smislu, neophodno je stvoriti uslove za razvoj kulturnih potreba i probuditi interesovanje za kulturu i umjetnost kod što većeg broja djece i odraslih.O potrebi kulturnog razvoja, odnosno značaju kulture i umjetnosti za sveukupan razvoj čovjeka, ilustrativno govori poruka predsjednice Međunarodne asocijacije pozorišta za djecu i mlade (ASSITEJ) Ivet Hardi, povodom Svjetskog dana pozorišta za djecu i mlade, 20. marta 2017. godine, koja glasi: „Djeca ne mogu sebe same da povedu u pozorište. Svjetski dan pozorišta za djecu i mlade koji obilježavamo svakog 20. marta povod je da podsjetimo odrasle da od njih zavisi da li će se djeca susrijetati sa umjetnošću, posebno sa pozorištem. Zbog toga naša poruka glasi: ‘Povedite dijete u pozorište danas’. Pozorište je umjetnost koja se događa u određenom trenutku na određenom mjestu, i po svojoj prirodi je prolazno – umjetnost je jednog trenutka. Satkano je od nevidljivih veza i odnosa stvorenih u sadašnjem trenutku koji otključavaju ljudsko srce, izazivaju empatiju i njeguju radoznalost i zapitanost, što utiče na cjelokupan razvoj ljudskog bića, i na način na koji će ono u budućnosti posmatrati svijet. (...) Na svim pozorišnim umjetnicima i aktivistima je da omoguće da odrasli koji mogu da POVEDU DJECU U POZORIŠTE DANAS razumiju svoju odgovornost prema djeci koja možda nikada ne bi upoznala pozorište bez njihove pomoći i da naporno rade na pozorišnom opismenjavanju djece kao što ih uče da čitaju i pišu.“U Crnoj Gori živi 145.126 djece uzrasta do 18 godina. Njihov udio u ukupnoj populaciji je 23,4%. Polna struktura djece pokazuje da ima 52% dječaka (75.367) i 48% djevojčica (69.759). (Podaci su dostupni u Nacionalnom planu akcije za djecu za period 2013–2017. godine, prema popisu stanovništva iz 2011. godine koji je sproveo Zavod za statistiku u periodu od 1. do 15. aprila 2011. godine, sa stanjem na dan 31. mart 2011. godine, a koji je posljednji zvanični popis u Crnoj Gori.) Finansiranjem projekata nevladinih organizacija namjerava se obuhvatiti što veći broj djece, kao i roditelja, s ciljem da se procenat onih koji posjećuju kulturne događaje poveća na iznad 50%.**Ustanove kulture**U Crnoj Gori postoji 12 nacionalnih ustanova kulture – 5 koje djeluju u oblasti kulturno-umjetničkog stvaralaštva: Crnogorsko narodno pozorište, Kraljevsko pozorište „Zetski dom“, Centar savremene umjetnosti, Muzički centar i Filmski centar i 9 u oblasti kulturne baštine: Narodni muzej, Nacionalna biblioteka „Đurđe Crnojević“, Biblioteka za slijepe, Crnogorska kinoteka, Pomorski muzej, Prirodnjački muzej i Centar za konzervaciju i arheologiju. Što se tiče opštinskog nivoa, u Programu razvoja kulture 2016–2020. navodi se da su u Crnoj Gori skupštine opština osnivači 42 institucije kulture, od kojih su 40 javne ustanove, a dvije javna preduzeća. |

4.3.Navesti očekivani ukupni broj ugovorenih projekata, odnosno ugovora koji se planira zaključiti s nevladinim organizacijama na osnovu javnog konkursa.

|  |
| --- |
| Očekivani broj projekata koji se planira finansirati / broj ugovora koje se planira zaključiti s NVO |
| Naziv javnog konkursa„Razvijajmo kulturne navike!“ | 30 |

4.4.Navesti najviši i najniži iznosi finansijske podrške koju će biti moguće ostvariti na osnovu pojedinačnog javnog konkursa navedenog u tački 4.1.

|  |
| --- |
| Naziv javnog konkursa: „Razvijajmo kulturne navike!“ |
| Najniži iznos finansijske podrške koju će biti moguće ostvariti na osnovu javnog konkursa: \_\_\_\_5.000\_\_\_\_ EURA | Najviši iznos finansijske podrške koju će biti moguće ostvariti na osnovu javnog konkursa: \_\_\_\_18.000\_\_\_\_ EURA |

**NAPOMENA:** stavom 4 člana 32ž Zakona o NVO, definisano je: ***“Ukupan iznos sredstava koja se na osnovu javnog konkursa mogu dodijeliti nevladinoj organizaciji za finansiranje projekta, odnosno programa, ne može preći 20% od ukupno opredijeljenih sredstava koja se raspodjeljuju na osnovu tog konkursa.”***

1. **KONSULTACIJE SA ZAINTERESOVANIM NEVLADINIM ORGANIZAICJAMA**

5.1. Navesti na koji način je u skladu sa važećim propisima obavljen proces konsultovanja NVO u procesu pripreme sektorske analize.

|  |  |  |
| --- | --- | --- |
| Metoda konsultacija (npr. web, email, konsultativni sastanak, itd.) | Datumi sprovedenih konsultacija | Naziv NVO koje su učestvovale u konsultacijama |
| Dostavljanje predloga, sugestija i komentara na Nacrt sektorske analize - elektronskim putem, u skladu s javnim pozivom Ministarstva kulture nevladinim organizacijama | 16. april – 1. maj 2019. godine |  |

1. **KAPACITETI ZA SPROVOĐENJE JAVNOG KONKURSA**

6.1.Navesti broj službenika/ica i spoljnih saradnika koji će biti zaduženi za sprovođenje javnog konkursa i praćenje realizacije finansiranih projekata i programa nevladinih organizacija (uključujući najmanje jednu terensku posjetu, prilikom koje će se provjeravati izvršavanje ugovornih obaveza, namjensko trošenje sredstava, te postizanje rezultata planiranih javnim konkursom i odobrenim projektom/programom).

|  |  |  |
| --- | --- | --- |
| Naziv javnog konkursa | Broj službenika/ica zaduženih za sprovođenje javnog konkursa i praćenje finansiranih projekata i programa nevladinih organizacija | Imena službenika/ica zaduženih za sprovođenje javnog konkursa i praćenje finansiranih projekata i programa nevladinih organizacija |
| „Razvijajmo kulturne navike!“ | 6 | Dragoljub JankovićMilica MartićDragana ŽivkovićMilica DragićevićDobrila VlahovićVera Luburić |